pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกฯ พลอากาศเอก ประจินฯ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 1/2560
วันพฤหัสบดีที่ 19 ตุลาคม 2560
รองนายกฯ พลอากาศเอก ประจินฯ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 1/2560
พลอากาศเอก ประจิน  จั่นตอง รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 1/2560 ร่วมกับหน่วยงานที่เกี่ยวข้อง โดยที่ประชุมมีมติรับทราบร่างระเบียบคณะกรรมการดิจิทัลเพื่อเศรษฐกิจและสังคมแห่งชาติฯ
วันนี้ (19 ต.ค.60) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 1/2560 ร่วมกับหน่วยงานที่เกี่ยวข้อง
ทั้งนี้ ที่ประชุมได้มีมติรับทราบร่างระเบียบคณะกรรมการดิจิทัลเพื่อเศรษฐกิจและสังคมแห่งชาติว่าด้วยการบริหารกองทุนพัฒนาดิจิทัลเพื่อเศรษฐกิจและสังคม พ.ศ. .... ซึ่งคณะกรรมการดิจิทัลเพื่อเศรษฐกิจและสังคมแห่งชาติ มีมติเห็นชอบร่างระเบียบเกี่ยวกับการบริหารกองทุนพัฒนาดิจิทัลเพื่อเศรษฐกิจและสังคมแล้วเมื่อวันที่ 6 กันยายน 2560 โดยร่างระเบียบดังกล่าว มีเนื้อหาแบ่งเป็น 5 หมวด ได้แก่ หมวด 1 การบริหารและการจัดการกองทุน หมวด 2 การเก็บรักษาและการเบิกจ่ายเงินและทรัพย์สิน หมวด 3 การจัดหาผลประโยชน์ ระเบียบทั้ง 3 หมวดดังกล่าว ออกตามนัยมาตรา 11 (4) หมวด 4 หลักเกณฑ์ เงื่อนไขและวิธีการส่งเสริม สนับสนุน หรือให้ความช่วยเหลือในการดําเนินการพัฒนาดิจิทัลเพื่อเศรษฐกิจและสังคม หรือการให้ทุนอุดหนุนการวิจัยและพัฒนาในเรื่องที่เกี่ยวกับการพัฒนาดิจิทัลเพื่อเศรษฐกิจและสังคม ออกตามนัยมาตรา 28 (1) และหมวด 5 เรื่องสนับสนุนการดําเนินการในภารกิจที่ยังไม่มีผู้รับผิดชอบ ตามนัยมาตรา 14 วรรคสอง
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​“รมช.ประภัตร” แสดงความขอโทษเจ้าของคลิปกรณีรถขบวนขับเบียดรถวอลโว่
วันพฤหัสบดีที่ 18 มิถุนายน 2563
​“รมช.ประภัตร” แสดงความขอโทษเจ้าของคลิปกรณีรถขบวนขับเบียดรถวอลโว่
​“รมช.ประภัตร” แสดงความขอโทษเจ้าของคลิปกรณีรถขบวนขับเบียดรถวอลโว่
นายประภัตรโพธสุธน รัฐมนตรีช่วยว่าการกระทรวงเกษตรและสหกรณ์เปิดเผยก่อนเข้าร่วมประชุมคณะกรรมการนโยบายและบริหารข้าวแห่งชาติ ครั้งที่ 2/2563 โดยมี พลเอกประยุทธ์ จันทร์โอชา นายกรัฐมนตรีฯ เป็นประธาน ณห้องประชุมตึกภักดีบดินทร์ ทําเนียบรัฐบาล ว่า ตามที่มีการนําเสนอข่าวและคลิปวิดีโอผ่านสื่อมวลชนเมื่อวันที่ 15 มิถุนายน 2563กรณีรถยนต์ในขบวนของส่วนราชการในสังกัดกระทรวงเกษตรและสหกรณ์ขับขี่ด้วยความไม่ระมัดระวังจนเกือบไปเบียดรถยนต์บนถนนคันหนึ่ง นั้นในเรื่องนี้ได้มอบหมายให้ปลัดกระทรวงเกษตรและสหกรณ์ (นายอนันต์ สุวรรณรัตน์)ตรวจสอบกับผู้ที่เกี่ยวข้องถึงเหตุการณ์ในวันนั้นและได้มอบหมายให้หัวหน้าสํานักงานรัฐมนตรีกระทรวงเกษตรและสหกรณ์ติดต่อประสานไปยังเจ้าของคลิปวิดิโอดังกล่าวเพื่อแสดงความขอโทษ หากมีสิ่งใดที่ไม่สบายใจ ก็ต้องขออภัยอย่างยิ่งอย่างไรก็ตามในฐานะที่ตนเป็นหัวหน้าคณะเดินทางไปราชการในครั้งนั้นขอแสดงความขอโทษด้วยความจริงใจ
“การเดินทางไปตรวจราชการเป็นงานภารกิจตามนโยบายของกระทรวงเกษตรและสหกรณ์ซึ่งในวันนั้นมีภารกิจ 2 จังหวัด คือ จ.ตราด และ จ.จันทบุรีรวมทั้งมีรถในคณะหลายคัน เจ้าหน้าที่ตํารวจจึงเข้ามาช่วยดูแล ซึ่งนายกฯก็ได้กําชับทุกครั้งเวลาเดินทางหากมีรถนําจะต้องระมัดระวังและไม่สร้างความเดือดร้อนให้ประชาชนตลอดจนต้องขอโทษแทนคณะทํางานที่ร่วมเดินทางในครั้งนั้นอีกครั้ง” นายประภัตร กล่าว
รัฐบาลไทย-ข่าวทำเนียบรัฐบาล-นายกรัฐมนตรีสักการะอนุสาวรีย์พ่อขุนเม็งรายมหาราช
วันจันทร์ที่ 29 ตุลาคม 2561
นายกรัฐมนตรีสักการะอนุสาวรีย์พ่อขุนเม็งรายมหาราช
นายกรัฐมนตรีสักการะอนุสาวรีย์พ่อขุนเม็งรายมหาราช เพื่อความเป็นสิริมงคลในโอกาสเดินทางมาตรวจราชการ จ.เชียงราย และเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 ณ จ.เชียงราย
วันที่ 29 ตุลาคม 2561 เวลา 18.05 น. ก่อนเสร็จสิ้นภารกิจในวันนี้ พลเอก ประยุทธ์ จันทร์โอชา นายกรัฐมนตรี ได้เดินทางมาสักการะอนุสาวรีย์พ่อขุนเม็งรายมหาราช ต.เวียง อ.เมืองเชียงราย จ.เชียงราย เพื่อความเป็นสิริมงคลในโอกาสที่เดินทางมาตรวจราชการ จ.เชียงราย และเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 ณ จ.เชียงราย
โอกาสนี้ นายกรัฐมนตรีได้พบปะเด็กนักเรียน จากโรงเรียนเทศบาล 7 (ฝั่งหมิ่น) ชั้นอนุบาลถึงประถม ที่รอให้การต้อนรับ โดยนายกรัฐมนตรีร่วมถ่ายรูปและกล่าวกับเด็ก ๆ ว่าขอให้ตั้งใจเรียน ซึ่งเด็ก ๆ ได้กล่าวทักทายนายกรัฐมนตรี 3 ภาษา คือภาษาไทย อังกฤษ และจีน พร้อมขอให้นายกรัฐมนตรีช่วยประชาสัมพันธ์งานกีฬาแห่งชาติ หรือเชียงรายเกมส์ ด้วย
พร้อมกันนี้ นายกรัฐมนตรีได้กล่าวกับกลุ่มพัฒนาสตรีและกลุ่มแม่บ้านจังหวัดเชียงราย ว่า จากการเดินทางไปเยือนต่างประเทศ ต่างประเทศได้กล่าวยอมรับความก้าวหน้าในการพัฒนาของไทย ซึ่งรัฐบาลเร่งพัฒนาในด้านต่าง ๆ อาทิ โครงสร้างพื้นฐาน เพิ่มเส้นทางรถไฟ โดยไทยยังเป็นศูนย์การการท่องเที่ยวและการคมนาคม ทั้งนี้ ขอให้มีความเชื่อมั่นในรัฐบาล ส่วนตัวนายกรัฐมนตรีแล้วไม่เคยมุ่งหวังการเมือง และขอให้ประชาชนใช้วิจารณญาณในการรับรู้ข้อมูลข่าวสาร รวมทั้งนายกรัฐมนตรียังกล่าวอวยพรให้ทุกคนมีสุขภาพแข็งแรง พร้อมร่วมถ่ายรูปกับกลุ่มพัฒนาสตรีและกลุ่มแม่บ้านจังหวัดเชียงรายเพื่อเป็นที่ระลึกด้วย
----------------
สํานักโฆษก
รัฐบาลไทย-ข่าวทำเนียบรัฐบาล-สาธิต ย้ำ ให้แรงงานนอกระบบจากเกาหลีใต้ รายงานตัว ภายใน 10 มี.ค.​
วันจันทร์ที่ 9 มีนาคม 2563
สาธิต ย้ํา ให้แรงงานนอกระบบจากเกาหลีใต้ รายงานตัว ภายใน 10 มี.ค.​
รัฐมนตรีช่วยว่าการกระทรวงสาธารณสุข สั่งการให้นายแพทย์สาธารณสุขจังหวัด ติดตามแรงงานนอกระบบจากเกาหลีใต้ให้มารายงานตัวภายในวันที่ 10 มีนาคมนี้ ประสานกระทรวงพาณิชย์จัดหาหน้ากากอนามัยสําหรับบุคลากรทางการแพทย์ เพิ่มเป็น 7 แสน ชิ้นต่อวัน
รัฐมนตรีช่วยว่าการกระทรวงสาธารณสุข สั่งการให้นายแพทย์สาธารณสุขจังหวัด ติดตามแรงงานนอกระบบจากเกาหลีใต้ให้มารายงานตัวภายในวันที่ 10 มีนาคมนี้ ประสานกระทรวงพาณิชย์จัดหาหน้ากากอนามัยสําหรับบุคลากรทางการแพทย์ เพิ่มเป็น 7 แสน ชิ้นต่อวัน
​ วันนี้ (9 มีนาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า กรณีแรงงานนอกระบบจากเกาหลีใต้ เดินทางกลับประเทศ เมื่อบ่ายวันที่ 7 มีนาคม 2563 ที่ผ่านมา ยังไม่ได้เข้ารายงานตัวเพื่อเข้ารับสังเกตอาการ จํานวน 80 คน นั้น เบื้องต้น แรงงานกลุ่มนี้ได้ผ่านการคัดกรอง ตรวจวัดไข้ พบไม่มีไข้ จากด่านควบคุมโรคที่สนามบินสุวรรณภูมิแล้ว จึงได้สั่งการให้นายแพทย์สาธารณสุขจังหวัด เร่งติดตามแรงงานกลุ่มดังกล่าว เพื่อรายงานตัวที่จังหวัด ขณะนี้ได้มีแรงงานเข้ารายงานตัวแล้วจํานวน 18 คน ส่วนที่เหลือขอให้เข้ามารายงานตัวที่สํานักงานสาธารณสุขจังหวัดตามภูมิลําเนาหรือพักอาศัยอยู่ ภายในวันที่ 10 มีนาคม 2563 หากไม่มารายงานตัวจะถูกดําเนินการตามกฎหมาย ตาม พ.ร.บ.โรคติดต่อ 2558 มาตรา 52 จําคุกไม่เกิน 1 ปี ปรับไม่เกิน 100,000 บาท หรือทั้งจําทั้งปรับ
​ “ขอความร่วมมือประชาชนในชุมชน และอสม. หากพบว่ามีแรงงานนอกระบบในชุมชนของท่าน ขอให้แนะนําให้มารายงานตัวที่สํานักงานสาธารณสุขจังหวัด หรือช่วยกันแจ้งเบาะแส เพื่อนําทุกคนเข้าสู่ระบบควบคุมป้องกันโรคต่อไป” ดร.สาธิตกล่าว
​ ดร.สาธิตกล่าวต่อว่า สําหรับเรื่องหน้ากากอนามัยทางการแพทย์ได้ประสานงานกับกรมการค้าภายใน กระทรวงพาณิชย์ ทําให้ได้รับการจัดสรรเพิ่มขึ้น จาก 300,000 ชิ้นต่อวัน เป็น 700,000 ชิ้นต่อวัน ให้กับโรงพยาบาลทั่วประเทศ โดยโรงพยาบาลสังกัดกระทรวงสาธารณสุขจะได้รับ 430,000 ชิ้นต่อวัน ส่งให้ผู้ตรวจราชการกระทรวงสาธารณสุข เขตสุขภาพละ 30,000 ชิ้นต่อวัน เพื่อนําไปจัดสรรภายในเขตสุขภาพของตนให้เพียงพอกับการใช้งาน ส่วนโรงพยาบาลสังกัดอื่นๆ อาทิ มหาวิทยาลัย กรุงเทพมหานคร โรงพยาบาลเอกชน จะได้รับ 270,000 ชิ้นต่อวัน ในส่วนพื้นที่ควบคุมโรค (State quarantine) ที่ฐานทัพเรือสัตหีบ จะขอเพิ่มอีก จํานวน 50,000 ชิ้นต่อวัน
ทั้งนี้ ตลอด 2 เดือนที่ผ่านมา มีข้อร้องเรียนมาโดยตลอดถึงการบริหารจัดการหน้ากากอนามัย ที่ผมได้ให้สัมภาษณ์ไป ผมขอยืนยัน ผู้บริหารต้องกระจายให้มีประสิทธิภาพ รวมทั้งมีระบบควบคุมป้องกันการรั่วไหลที่ดี เพื่อให้บุคลากรทางการแพทย์ได้ใช้ประโยชน์และป้องกันตัวเองในทุกระดับ หลังจากที่พวกเราได้พยายามเพิ่มส่วนแบ่งให้เพียงพอกับความต้องการแล้วนั้น ผมจะเข้าไปจัดการเต็มอํานาจที่ผมมี และ หากโรงพยาบาลใดได้รับการจัดสรรแล้วยังไม่เพียงพอ ขอให้แจ้งความประสงค์ไปยังเขตสุขภาพ หรือ โดยตรงได้ที่ เพจ Facebook สาธิต ปิตุเตชะ
*************************** 9 มีนาคม 2563
รัฐบาลไทย-ข่าวทำเนียบรัฐบาล-กระทรวง พม. บูรณาการความร่วมมือ 10 หน่วยงาน พัฒนาและยกระดับการฝึกอาชีพ เพื่อสร้างอาชีพใหม่ [กระทรวงการพัฒนาสังคมและความมั่นคงของมนุษย์]
วันจันทร์ที่ 8 มิถุนายน 2563
กระทรวง พม. บูรณาการความร่วมมือ 10 หน่วยงาน พัฒนาและยกระดับการฝึกอาชีพ เพื่อสร้างอาชีพใหม่ [กระทรวงการพัฒนาสังคมและความมั่นคงของมนุษย์]
กระทรวง พม. บูรณาการความร่วมมือ 10 หน่วยงาน พัฒนาและยกระดับการฝึกอาชีพ เพื่อสร้างอาชีพใหม่
วันที่(7มิถุนายน2563)นายจุติไกรฤกษ์รัฐมนตรีว่าการกระทรวงการพัฒนาสังคมและความมั่นคงของมนุษย์เป็นประธานเปิดการประชุมเชิงปฏิบัติการเพื่อพัฒนาและยกระดับการฝึกอาชีพ“อาชีพใหม่ชีวิตใหม่หลังโควิด-19“ ณโรงแรมท็อปแลนด์แอนด์คอนเวนชั่นเซนเตอร์จังหวัดพิษณุโลกเพื่อบูรณาการความร่วมมือของหน่วยงานภาครัฐด้านเศรษฐกิจสังคมการศึกษาและสาธารณสุขเพื่อช่วยเหลือกลุ่มเปราะบางและประชาชนที่ถูกเลิกจ้างว่างงานและขาดรายได้จากสถานการณ์การแพร่ระบาดของเชื้อไวรัสโคโรนา2019(COVID-19)
ในการประชุมฯได้เร่งให้มีการฟื้นฟูคุณภาพชีวิตของประชาชนที่ได้รับผลกระทบจากสถานการณ์โควิด-19และฟื้นฟูเศรษฐกิจฐานรากผ่านมิติการทํางานใหม่ด้วยการบูรณาการความร่วมมือของ10หน่วยงานภาครัฐโดยกระทรวงการพัฒนาสังคมและความมั่นคงของมนุษย์เน้นการช่วยเหลือดูแลผู้ประสบปัญหาทางสังคมให้มีคุณภาพชีวิตที่ดีกระทรวงแรงงานเน้นการพัฒนาอาชีพทักษะฝีมือสถาบันการศึกษาส่งเสริมความรู้พัฒนาทรัพยากรมนุษย์ให้เป็นคนดีของสังคมโดยถือว่าเป็นการสร้างทุนมนุษย์ร่วมกันของทุกหน่วย
นอกจากนี้ยังมีการลงนามบันทึกข้อตกลงความร่วมมือทางวิชาการ(MOA)ระหว่างมหาวิทยาลัยนเรศวรกับกรมกิจการสตรีและสถาบันครอบครัวกระทรวงการพัฒนาสังคมและความมั่นคงของมนุษย์เพื่อพัฒนาและยกระดับการฝึกอาชีพสตรีและครอบครัว
รัฐบาลไทย-ข่าวทำเนียบรัฐบาล-เปิดการประชุม "โครงการศาสตร์พระราชา เพื่อการพัฒนาที่ยั่งยืน สู่โรงเรียนคุณธรรมจังหวัดนนทบุรี"
วันศุกร์ที่ 21 กรกฎาคม 2560
เปิดการประชุม "โครงการศาสตร์พระราชา เพื่อการพัฒนาที่ยั่งยืน สู่โรงเรียนคุณธรรมจังหวัดนนทบุรี"
เปิดการประชุม "โครงการศาสตร์พระราชา เพื่อการพัฒนาที่ยั่งยืน สู่โรงเรียนคุณธรรมจังหวัดนนทบุรี"
ข่าวสํานักงานรัฐมนตรี383/2560
เปิดการประชุม"โครงการศาสตร์พระราชาเพื่อการพัฒนาที่ยั่งยืน สู่โรงเรียนคุณธรรมจังหวัดนนทบุรี"
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดการประชุมโครงการ"ศาสตร์พระราชา เพื่อการพัฒนาที่ยั่งยืน สู่โรงเรียนคุณธรรม จังหวัดนนทบุรี" เมื่อวันพฤหัสบดีที่ 20 กรกฎาคม 2560 พร้อมทั้งบรรยายพิเศษ เรื่อง "ศาสตร์พระราชา เพื่อการพัฒนาที่ยั่งยืน สู่โรงเรียนคุณธรรม" ณ ห้องประชุมเทศบาลนครนนทบุรี ชั้น 5 โดยมีผู้เข้าร่วมประชุม อาทิ นายนิสิต จันทร์สมวงศ์ ผู้ว่าราชการจังหวัดนนทบุรี, พันตํารวจเอกธงชัย เย็นประเสริฐ นายกองค์การบริหารส่วนจังหวัดนนทบุรี, นายนพพร พิพิธจันทร์ ศึกษาธิการจังหวัดนนทบุรี พร้อมทั้งผู้อํานวยการสํานักงานเขตพื้นที่การศึกษา, ผู้อํานวยการสถานศึกษา และครู อาจารย์ในจังหวัดนนทบุรี เข้าร่วมประชุม
ม.ล.ปนัดดา ดิศกุลกล่าวว่า ได้มีการประชุมคณะกรรมการอํานวยการดําเนินงานโรงเรียนคุณธรรม ในเรื่องของการบูรณาการโรงเรียนคุณธรรมให้เกิดขึ้นในทุกองค์กรหลักในกระทรวงศึกษาธิการ รวมทั้งโรงเรียนคุณธรรม ทั้งภาครัฐ และอาจจะครอบคลุมไปถึงภาคเอกชน ซึ่งมีตัวชี้วัด 5 ประการ คือ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ และ 5) การมีอุดมการณ์คุณธรรมจริยธรรม โดยขณะนี้มีโรงเรียนในสังกัดสํานักงานคณะกรรมการการศึกษาขั้นพื้นฐาน (สพฐ.) เข้าร่วมโครงการแล้ว 19,082 โรงเรียน และในสถานศึกษาอาชีวศึกษาของรัฐ 428 แห่งทั่วประเทศ
จึงขอฝากให้สถานศึกษาเชื่อมโยงไปยังชุมชน ครอบครัว องค์กรปกครองส่วนท้องถิ่น และประชาสังคม เข้ามามีส่วนร่วมในกิจกรรมโครงการโรงเรียนคุณธรรมให้มากขึ้น
ในการขับเคลื่อนโรงเรียนคุณธรรมผู้บริหารและรองผู้บริหารสถานศึกษาจะต้องเป็นแบบอย่างที่ชัดเจนสําหรับครูและนักเรียนในสถานศึกษา และหากมีการเปลี่ยนหรือย้ายผู้บริหารสถานศึกษาแล้ว ผู้บริหารสถานศึกษาคนใหม่ที่เข้ามาใหม่ ก็ควรถือปฏิบัติในเรื่องนี้อย่างต่อเนื่อง
ม.ล. ปนัดดา ได้กล่าวถึงพระราชดํารัสของพระบาทสมเด็จพระปรมินทรมหาภูมิพลอดุลยเดช รัชกาลที่ 9ใจความว่า "คนไทยเราเคารพยกย่องครูมาก สงเคราะห์ครูเข้าในบุพการีรองจากบิดามารดาไม่ว่าผู้ใดมียศถาบรรดาศักดิ์มากเพียงใดก็ยําเกรงครู ไม่ลบหลู่ครู ไม่ลืมครู เพราะเราถือว่าครูเป็นผู้ปลูกฝังทั้งความรู้และความดีเป็นผู้ที่ปั้นเราให้เป็นคนดีมีประโยชน์ต่อสังคม" เพื่อเป็นกําลังใจให้ ครู อาจารย์ ในการขับเคลื่อนสถานศึกษาคุณธรรม อย่าหมดกําลังใจ และอย่าท้อแท้ ช่วยกันสอนศิษย์ ให้เป็นผู้มีความรู้ความสามารถ และมีคุณธรรมควบคู่กันไป
จึงขอความร่วมมือทุกภาคส่วนช่วยกันขับเคลื่อนกระทรวงศึกษาธิการให้เป็นกระทรวงคุณธรรม และโรงเรียนคุณธรรม ให้เดินหน้าไปด้วยกัน เพื่อฝากไว้เป็นมรดกแห่งแผ่นดิน และถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช รัชกาลที่ 9
อิทธิพล รุ่งก่อน, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
20/7/2560
รัฐบาลไทย-ข่าวทำเนียบรัฐบาล-กระทรวงมหาดไทยติวเข้มเจ้าหน้าที่ศูนย์ดำรงธรรม เน้นย้ำ "ต้องคิดแบบราชการ พัฒนางานบริการเพื่อเพิ่มความสุขให้ประชาชน"
วันพฤหัสบดีที่ 21 กุมภาพันธ์ 2562
กระทรวงมหาดไทยติวเข้มเจ้าหน้าที่ศูนย์ดํารงธรรม เน้นย้ํา "ต้องคิดแบบราชการ พัฒนางานบริการเพื่อเพิ่มความสุขให้ประชาชน"
กระทรวงมหาดไทยติวเข้มเจ้าหน้าที่ศูนย์ดํารงธรรม เน้นย้ํา "ต้องคิดแบบราชการ พัฒนางานบริการเพื่อเพิ่มความสุขให้ประชาชน"
วันนี้ (21ก.พ.62) เวลา 09:30 น. ที่โรงแรมอเล็กซานเดอร์ กรุงเทพมหานคร นายธนาคม จงจิระ รองปลัดกระทรวงมหาดไทย เป็นประธานเปิดและบรรยายพิเศษ โครงการสัมมนาเชิงปฏิบัติการเพื่อเพิ่มประสิทธิภาพศูนย์ดํารงธรรมในการขับเคลื่อนภารกิจตามนโยบายเร่งด่วนของรัฐบาล โดยมี ผู้อํานวยการศูนย์ดํารงธรรมกระทรวงมหาดไทย ผู้อํานวยการกลุ่มงานศูนย์ดํารงธรรมจังหวัด ผู้ปฏิบัติงานศูนย์ดํารงธรรมจังหวัดพื้นที่ภาคกลาง และผู้แทนกระทรวง กรม ที่เกี่ยวข้อง ร่วมสัมมนากว่า 150 คน
นายธนาคม จงจิระ กล่าวว่า พลเอก ประยุทธ์ จันทร์โอชา นายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้ความสําคัญกับการดําเนินงานของศูนย์ดํารงธรรมมาอย่างต่อเนื่อง นับตั้งแต่การจัดตั้งศูนย์ดํารงธรรมตามประกาศคณะรักษาความสงบแห่งชาติ ที่ 96/2557 ซึ่งศูนย์ดํารงธรรมถือเป็นหน่วยงานที่มีความสําคัญกับประชาชน และต้องใกล้ชิดกับพี่น้องประชาชน นอกจากนี้ ในกรณีเรื่องที่จังหวัดไม่สามารถดําเนินการแก้ไขได้ ต้องสามารถส่งต่อข้อมูลความต้องการและความเดือดร้อนของประชาชนมายังส่วนกลางเพื่อเร่งแก้ไขปัญหาได้อย่างรวดเร็วตามความคาดหวังของประชาชน ดังนั้น ศูนย์ดํารงธรรม ต้องทําหน้าที่บําบัดทุกข์ บํารุงสุข ให้กับประชาชนด้วยความรอบคอบ เป็นไปตามกรอบของระเบียบ กฎหมาย อย่างเคร่งครัด และหมั่นบูรณาการหน่วยงานที่เกี่ยวข้องลงพื้นที่เพื่อตรวจสอบเรื่องอย่างเร่งด่วน เพื่อสามารถช่วยประชาชนคลายความทุกข์อย่างรวดเร็ว ซึ่งเมื่อทุกข์ของประชาชนน้อยลง ความสุขของประชาชนจะมากขึ้น เมื่อประชาชนมีความสุข มีความปีติยินดี คนไทย สังคมไทยก็จะมีแต่รอยยิ้ม มีแต่ความสุข และร่วมกับภาครัฐในการร่วมกันพัฒนาประเทศในทุกด้านต่อไป
นายธนาคม จงจิระ กล่าวเพิ่มเติมว่า การทําหน้าที่ของศูนย์ดํารงธรรมจะสามารถคลายทุกข์และเพิ่มความสุขให้ประชาชนได้อย่างแท้จริงนั้น เจ้าหน้าที่ผู้ปฏิบัติงานต้องมีความใส่ใจกับทุกเรื่องที่ประชาชนร้องทุกข์ ต้องบรรเทา เยียวยา ช่วยเหลือ ติดตามเรื่องและแสวงหารายละเอียดข้อเท็จจริงเพิ่มเติม เพื่อชี้แจงความก้าวหน้าของเรื่องให้ประชาชนผู้ร้องได้ทราบ
สุดท้าย นายธนาคม จงจิระ เน้นย้ําว่า ผู้ปฏิบัติงานศูนย์ดํารงธรรมต้องลดวิธีทํางานแบบธุรการ และ "คิดแบบราชการ" คือ คิดงาน พัฒนางาน ต่อยอดงาน เพื่ออํานวยความสะดวกการให้บริการพี่น้องประชาชน และให้คําปรึกษา ให้การช่วยเหลือ "บําบัดทุกข์ บํารุงสุข" ประชาชน ได้อย่างมีประสิทธิภาพอย่างยั่งยืนต่อไป.
https://www.facebook.com/story.php?story_fbid=1110619692460581&id=571964582992764
รัฐบาลไทย-ข่าวทำเนียบรัฐบาล-พล.อ.สุรเชษฐ์ ชัยวงศ์ หน.ผทพ./รมช.ศธ. เตรียมจัดกิจกรรมเฉลิมพระเกียรติฯ “ทำความดี สร้างความสุข สู่ชายแดนใต้” เนื่องในโอกาสวันเฉลิมพระชนมพรรษา
วันพฤหัสบดีที่ 19 กรกฎาคม 2561
พล.อ.สุรเชษฐ์ ชัยวงศ์ หน.ผทพ./รมช.ศธ. เตรียมจัดกิจกรรมเฉลิมพระเกียรติฯ “ทําความดี สร้างความสุข สู่ชายแดนใต้” เนื่องในโอกาสวันเฉลิมพระชนมพรรษา
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานในการจัดกิจกรรม “ทําความดี สร้างความสุข สู่ชายแดนใต้”
พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานในการจัดกิจกรรม “ทําความดี สร้างความสุข สู่ชายแดนใต้” เนื่องในโอกาสวันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ๖๖ พรรษา ๒๘ กรกฎาคม ๒๕๖๑ ในวันศุกร์ที่ ๒๐ ก.ค. ๒๕๖๑ เวลา ๑๐.๐๐ น. บริเวณหน้ากองบัญชาการกองพลทหารราบที่ ๑๕ ค่ายสมเด็จพระสุริโยทัย อ.หนองจิก จ.ปัตตานี มีกิจกรรมที่สําคัญ อาทิมอบต้นรวงผึ้ง ต้นไม้ประจําพระองค์
สมเด็จพระเจ้าอยู่หัวมหาวชิราลงกรณ บดินทรเทพยวรางกูร พร้อมเชิญชวนให้ทุกภาคส่วนในพื้นที่จังหวัดชายแดนภาคใต้มีส่วนร่วมในกิจกรรมกันทั้ง หน่วยงานความมั่นคง ภาครัฐเอกชน หน่วยราชการและพี่น้อง ประชาชนทุกหมู่เหล่า
“ทําความดี สร้างความสุข สู่ชายแดนใต้”
ร่วมกันปลูกต้นไม้เฉลิมพระเกียรติ และบําเพ็ญสาธารณะประโยชน์อื่นๆ ตลอดจนประพฤติปฏิบัติตนตามหลักศาสนาที่ตนเคารพนับถือ เป็นต้น อันเป็นการทําความดีด้วยหัวใจ เพื่อเฉลิมพระเกียรติและถวายพระราชกุศลสมเด็จพระเจ้าอยู่หัว และเกิดประโยชน์สุขแก่ตนเองและครอบครัว
การจัดกิจกรรมเฉลิมพระเกียรติฯครั้งนี้ได้ เรียนเชิญผู้เข้าร่วมพิธี ได้แก่ หัวหน้าผู้แทนพิเศษของรัฐบาล ผู้แทนพิเศษของรัฐบาล ๑๒ ท่าน ที่ปรึกษา ฝ่ายอํานวยการ กอ.รมน.ภาค ๔ สน. ผู้ว่าราชการจังหวัด ๕ จังหวัด หน่วยทหารในพื้นที่ ส่วนราชการในพื้นที่ และพี่น้องประชาชนทุกภาคส่วน
รัฐบาลไทย-ข่าวทำเนียบรัฐบาล-รมว.เยี่ยมชม “ศูนย์ดิจิทัลชุมชนดีเด่น” ในกิจกรรมวิลเลจ อี คอมเมิร์ซ สร้างชุมชนเข็มแข็ง
วันพุธที่ 16 มกราคม 2562
รมว.เยี่ยมชม “ศูนย์ดิจิทัลชุมชนดีเด่น” ในกิจกรรมวิลเลจ อี คอมเมิร์ซ สร้างชุมชนเข็มแข็ง
รมว.เยี่ยมชม “ศูนย์ดิจิทัลชุมชนดีเด่น”
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมคณะมาเยี่ยมศูนย์ดิจิทัลชุมชน และศูนย์พัฒนาเด็กเล็ก ที่เทศบาล ต.ออนใต้ อ.สันกําแพง จ.เชียงใหม่ เมื่อวันที่ 14 มกราคม 2562 โดยมีเด็กอนุบาลและเตรียมอนุบาลฟ้อนรําต้อนรับ และสาธิตวาดรูปลงสีในคอมพ์ของศูนย์ดิจิทัลชุมชน พร้อมกันนี้ได้มีผู้แทนจากชุมชนกําลังเช็คยอดสินค้าชุมชนที่ขึ้นอีคอมเมิร์ซ นับเป็นตัวอย่างของชุมชนเข้มแข็งและมีความก้าวหน้า ทั้งนี้ศูนย์ดิจิทัลชุมชนเทศบาลตําบลออนใต้ ได้จัดตั้งขึ้นตามนโยบายของกระทรวงดิจิทัลฯ เมื่อปี 2554 ปัจจุบันศูนย์ฯแห่งนี้ ได้รับรางวัล “ศูนย์ดิจิทัลชุมชนดีเด่น” ตามกิจกรรม Village e-Commerce (วิลเลจ อี คอมเมิร์ซ) ภายใต้โครงการขับเคลื่อนเศรษฐกิจและสังคมดิจิทัล เพื่อส่งเสริมการเรียนรู้ด้านเทคโนโลยีสารสนเทศ แก่เด็กเยาวชน ประชาชนทั่วไป และยกระดับคุณภาพการให้บริการอินเตอร์เน็ต เพื่อลดช่องว่างในการเข้าถึงเทคโนโลยีฯ รวมทั้งลดช่องว่างที่เกิดจากการขาดทักษะ และความรู้ในการใช้งานอุปกรณ์ และนํามาใช้งานให้เกิดประโยชน์
*******************
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ตรวจความเรียบร้อยพื้นที่จัดกิจกรรมจิตอาสาบริเวณสถานีรถไฟหัวลำโพง ถวายเป็นพระราชกุศลและน้อมรำลึกในพระมหากรุณาธิคุณเนื่องในโอกาสคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
วันอังคารที่ 22 ตุลาคม 2562
รมต.นร. นายเทวัญ ฯ ตรวจความเรียบร้อยพื้นที่จัดกิจกรรมจิตอาสาบริเวณสถานีรถไฟหัวลําโพง ถวายเป็นพระราชกุศลและน้อมรําลึกในพระมหากรุณาธิคุณเนื่องในโอกาสคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
รมต.นร. นายเทวัญ ฯ ตรวจความเรียบร้อยพื้นที่จัดกิจกรรมจิตอาสาบริเวณสถานีรถไฟหัวลําโพง ถวายเป็นพระราชกุศลและน้อมรําลึกในพระมหากรุณาธิคุณเนื่องในโอกาสคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
วันนี้ (22 ต.ค.62) เวลา 14.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี และคณะตรวจพื้นที่จัดกิจกรรมจิตอาสาพัฒนาปรับภูมิทัศน์ ทําความสะอาดบริเวณเส้นทางรถไฟ ถวายเป็นพระราชกุศลและน้อมรําลึกในพระมหากรุณาธิคุณเนื่องในโอกาสคล้ายวันสวรรคต พระบาทสมเด็จพระจุลจอมเกล้าเจ้าอยู่หัว ในวันพุธที่ 23 ตุลาคม 2562 เวลา 10.30 น. ณ บริเวณสถานีรถไฟหัวลําโพง
โดยในวันพรุ่งนี้ (23 ตุลาคม 2562) ซึ่งตรงกับ “วันปิยะมหาราช” เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว ซึ่งนายวิษณุ เครืองาม รองนายกรัฐมนตรี จะเป็นผู้แทนนายกรัฐมนตรีเป็นประธานการจัดกิจกรรมครั้งนี้ โดยมีประธานรัฐสภา ประธานศาลฎีกาพร้อมภริยา ประธานวุฒิสภา ประธานองค์กรอิสระตามรัฐธรรมนูญพร้อมคู่สมรส คณะรัฐมนตรีพร้อมคู่สมรส ผู้บัญชาการทหารและตํารวจ ผู้บริหารศูนย์อํานวยการใหญ่จิตอาสาพระราชทาน 904 วปร. เลขาธิการนายกรัฐมนตรี ผู้ว่าราชการกรุงเทพมหานครและภริยา หัวหน้าส่วนราชการระดับปลัดกระทรวงและเทียบเท่า ปลัดกรุงเทพมหานคร สมาชิกสภาผู้แทนราษฎร สมาชิกวุฒิสภา ผู้ว่าการรถไฟแห่งประเทศไทย ผู้ว่าการไฟฟ้านครหลวง เข้าร่วม
สําหรับกิจกรรมจิตอาสาพัฒนาปรับภูมิทัศน์ ทําความสะอาดบริเวณเส้นทางรถไฟ ถวายเป็นพระราชกุศลและน้อมรําลึกในพระมหากรุณาธิคุณเนื่องในโอกาสคล้ายวันสวรรคต พระบาทสมเด็จพระจุลจอมเกล้าเจ้าอยู่หัว จะมีพิธีถวายความเคารพและกล่าวสํานึกในพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว จากนั้น รองนายกรัฐมนตรีนําคณะทํากิจกรรมจิตอาสาทาสีรั้ว ทําความสะอาดบริเวณสถานีรถไฟหัวลําโพง และเยี่ยมชมการจัดระเบียบการสื่อสารและสายไฟฟ้าบริเวณหน้าสถานีรถไฟ
รัฐบาลไทย-ข่าวทำเนียบรัฐบาล-“ยุติธรรม” หารือแนวทางด้านประชาสัมพันธ์ เน้นสร้างการรับรู้แก่ประชาชน
วันพุธที่ 4 มกราคม 2560
“ยุติธรรม” หารือแนวทางด้านประชาสัมพันธ์ เน้นสร้างการรับรู้แก่ประชาชน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมเพื่อหารือแนวทางการเผยแพร่ประชาสัมพันธ์ผลการดําเนินงานของกระทรวงยุติธรรม
เมื่อวันพุธที่ ๔ มกราคม ๒๕๖๐ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมเพื่อหารือแนวทางการเผยแพร่ประชาสัมพันธ์ผลการดําเนินงานของกระทรวงยุติธรรม
รวมทั้งแนวทางการเผยแพร่ประชาสัมพันธ์เกี่ยวกับกฎหมายให้ประชาชนรับทราบ
อันจะเป็นการสร้างการรับรู้และอํานวยความสะดวกให้ประชาชนสามารถเข้าถึงข้อมูลข่าวสาร
ด้านงานยุติธรรมได้โดยง่าย รวดเร็ว และเสมอภาค
โดยมีผู้บริหาร ข้าราชการ เจ้าหน้าที่ในสังกัดกระทรวงยุติธรรม และผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล- กระทรวงเกษตรฯ เปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง          รุ่นที่ 82
วันพฤหัสบดีที่ 9 พฤศจิกายน 2560
กระทรวงเกษตรฯ เปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง          รุ่นที่ 82
กระทรวงเกษตรฯ เปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง          รุ่นที่ 82 ส่งเสริมนักบริหารระดับกลางให้มีภาวะความเป็นผู้นํา มีความรู้ ความสามารถ สอดคล้องกับสภาวการณ์ที่เปลี่ยนแปลง
นายเลิศวิโรจน์ โกวัฒนะ ปลัดกระทรวงเกษตรและสหกรณ์ กล่าวในโอกาสเป็นประธานพิธีเปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 82 ณ โรงแรมมารวยการ์เด้น กรุงเทพฯ ว่า กระทรวงเกษตรและสหกรณ์ โดยสถาบันเกษตราธิการ ได้ดําเนินการจัดฝึกอบรมและพัฒนาหลักสูตร “นักบริหารการพัฒนาการเกษตรและสหกรณ์ ระดับกลาง” มาอย่างต่อเนื่อง โดยมุ่งเน้นการพัฒนานักบริหารระดับกลาง ให้มีภาวะผู้นํา ที่มีความรู้ ความสามารถ ทักษะและสมรรถนะในด้านการบริหารอย่างถูกต้อง เหมาะสม และสอดคล้องกับสภาวการณ์ที่เปลี่ยนแปลงอยู่ตลอดเวลา มีความพร้อม สําหรับการก้าวสู่ผู้บริหารในระดับนโยบาย และสามารถขับเคลื่อนนโยบาย ยุทธศาสตร์ สร้างหรือนําการเปลี่ยนแปลงให้เกิดขึ้นในหน่วยงานได้อย่างมีประสิทธิภาพ เพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์การได้อย่างเป็นรูปธรรม เข้าใจกระบวนการสร้างเครือข่าย (Network) และระบบพันธมิตร (Partner) เพื่อเพิ่มพลังการทํางานให้มีประสิทธิภาพยิ่งขึ้น และส่งเสริมในการมีพฤติกรรมที่สะท้อนคุณธรรมและจริยธรรม ที่เป็นแบบอย่างที่ดีสําหรับผู้ปฏิบัติงานที่เกี่ยวข้อง
สําหรับการจัดฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 82 ในครั้งนี้ กําหนดจัดระหว่างวันที่ 6 พฤศจิกายน – 9 ธันวาคม 2560 รวม 27 วัน โดยความร่วมมือระหว่างสถาบันเกษตราธิการ สํานักงานปลัดกระทรวงเกษตรและสหกรณ์ และมหาวิทยาลัยเกษตรศาสตร์ มีผู้เข้ารับการฝึกอบรมเป็นบุคลากรในสังกัดกระทรวงเกษตรฯ ทั้งส่วนกลางและส่วนภูมิภาค จํานวน 120 คน โดยมีกิจกรรมแบ่งเป็น 3 ช่วง ประกอบด้วย ช่วงที่ 1 การปฐมนิเทศและกิจกรรมกลุ่มสัมพันธ์ เป็นการพัฒนากระบวนการคิดและสร้างทีมงาน ช่วงที่ 2 การบรรยายวิชาการ การแลกเปลี่ยนความรู้ ประสบการณ์และการปัจฉิมนิเทศ และช่วงที่ 3 การศึกษาดูงานในส่วนภูมิภาค นอกจากนี้ ยังได้กําหนดกิจกรรมต่าง ๆ ของหลักสูตร ในรูปแบบของการแบ่งกลุ่ม เพื่อให้เกิดความหลากหลายทางความคิด และสร้างสัมพันธภาพที่ดี ระหว่างผู้เข้ารับการฝึกอบรมด้วย
“การฝึกอบรมในครั้งนี้ จะทําให้ผู้เข้ารับการฝึกอบรมได้รับความรู้ที่หลากหลาย ทันกับสถานการณ์ในยุคการบริหารราชการแนวใหม่ที่เน้นการบริหารจัดการบ้านเมืองที่ดี มีทักษะความเป็นผู้นําการเปลี่ยนแปลง และเกิดการสร้างเครือข่ายการทํางาน ภายในหน่วยงานของกระทรวงเกษตรฯ ในการประสานสัมพันธ์สร้างความสามัคคีภายในหมู่คณะ ซึ่งจะส่งผลให้มีการบูรณาการการทํางานได้อย่างมีประสิทธิภาพเพิ่มมากขึ้นในอนาคต” นายเลิศวิโรจน์ กล่าว
----------------------------------------
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai